EkBass/fiwiki-20250220-pages-articles huggingface dataset:
Suomalaiset kapellimestarit

Suomalaiset kapellimestarit: Sibeliuksesta Saloseen, Kajanuksesta Franckiin on musiikkitoimittaja Vesa Sirénin kirjoittama teos, joka käsittelee kattavasti suomalaisia kapellimestareita Robert Kajanuksesta alkaen. Sirén on tehnyt laajoja taustatöitä ja löytänyt työnsä aikana muun muassa Kajanuksen kadonneen kirjekokoelman ja Jean Sibeliuksen kirjoittamia johtamisohjeita. Hän on myös haastatellut muusikoita ja kapellimestareita ja seurannut heidän työtään.Otava. Viitattu 5.11.2010. Mats Liljeroosin mukaan Sirén on tehnyt ”todellisen Herkuleen työn – ja lopputulos on vähintäänkin vaikuttava. Alansa itsestään selvä perusteos – –.” Pienenä virheenä Liljeroos näkee ainoastaan sen, että teoksessa painotetaan Sirénin oman lehden Helsingin Sanomain kriitikoita ja sivuutetaan Uusi Suomi ja Hufvudstadsbladet, vaikka pitääkin sitä ymmärrettävänä.Liljeroos, Mats: Tuhat sivua siitä, miten orkesteri kesytetään. Helsingin Sanomat 24.10.2010. Viitattu 26.11.2019. Teos oli Helsingin Sanomien kriitikon arvion mukaan todennäköisistä Tieto-Finlandialla 2010 palkittavista toinen,Majander, Antti: Keittokirja kelpasi nyt Finlandia- kisaan. Helsingin Sanomat 5.11.2010, s. C 2. ja se saikin palkinnon.Tieto- Finlandia Vesa Sirénin kapellimestarikirjalle. Teoksessa käsitellään 99:ää kapellimestaria, joista omat laajat osuutensa ovat saaneet kansainväliset tähdet Esa-Pekka Salonen, Okko Kamu, Paavo Berglund, Leif Segerstam ja Jukka- Pekka Saraste. Kriitikko Wilhelm Kvistin mukaan ei ole ihme, että tämän teoksen on kirjoittanut juuri Sirén, sillä se on suuri kertomus, grand narrative, jossa Sirén pyrkii loksauttamaan palapelin osaset paikalleen. Se on perusteos, johon tullaan viittaamaan vuosien mittaan.Kvist, Wilhelm: Världen med sirénska ögon. Hufvudstadsbladet 19.11.2011. Kirjan lopussa on laajat teos- ja henkilöhakemistot. ==Lähteet== ==Aiheesta muualla== *Vesa Sirén Aamu- TV:ssä. Luokka:Vuoden 2010 kirjat Luokka:Kirjat musiikista Luokka:Tietokirjallisuuden Finlandia-palkitut teokset
Vuosisadan rakkaustarina (Aikakoneen albumi)

Vuosisadan rakkaustarina on Aikakoneen järjestyksessään viides studioalbumi. Albumi julkaistiin yhteistyössä R-kioskin ja VR:n kanssa. Albumi julkaistiin 29. tammikuuta 2010. Levystä otettiin 50 000 kappaleen painos, joista ensimmäiset 20 000 tulivat myyntiin yksinoikeudella R-kioskiin. Muille tahoille levy tuli myyntiin maaliskuun 2010 alussa. Albumin kappale "Vuosisadan rakkaustarina" on coverversio SIG-yhtyeen vuonna 1982 ilmestyneestä samasta kappaleesta. Kyseistä kappaletta käytetään R-kioskin vuonna 2010 valmistuneissa televisiomainoksissa. Albumi sisältää myös vuonna 2008 julkaistut singlet "Vuoristorata", "Karnevaali" ja "Nostan sut". ==Kappaleet== # # # # # # # # # # # ==Lähteet== Luokka:Vuoden 2010 albumit Luokka:Aikakoneen albumit
Aatami Kuortti

Aatami Kuortti (15. joulukuuta 1903 Korkankylä, Kupanitsa, Inkerinmaa – 15. huhtikuuta 1997 Helsinki) oli inkerinsuomalainen pappi, joka pakeni 1930 Suomeen. Kuortti teki koulun lopetettuaan aluksi puutarha- ja tehdastöitä. Hän toimi sitten Inkerin evankelis-luterilaisen kirkon palveluksessa ensin saarnaajana 1921–1927 ja pappistutkinnon suorittamisen jälkeen pappina Lempaalan seurakunnassa 1927–1930. Kuortti hoiti papin tehtäviä myös Vuolen ja Miikkulaisten seurakunnissa. Koska Lempaala sijaitsi rajavyöhykkeellä Kuortti joutui hakemaan luvat liikkumiseen paikallisesta GPU:n toimistosta. GPU ehdotti, että Kuortti ryhtyisi vakoilemaan seurakuntalaisiaan, mutta hän kieltäytyi tästä ehdottomasti. Joulukuussa 1929 Kuortti sai kuulla olevansa vastavallankumouksellinen ja helmikuussa 1930 hänet tuomittiin ensin kuolemaan, mutta tuomio muutettiin sitten 10 vuoden pakkotyöleirivankeudeksi. Kuortti joutui USLONin leirille Magrino-järven luo Karjalassa lähelle Vienanmerta, jossa oli jo ennestään vankina useita inkerinsuomalaisia. Leirin olosuhteet olivat kehnot; työ oli raskasta, vartijoina toimi entisiä rikollisia ja majoitusolot sekä ruoka olivat surkeita. Kuortti alkoi suunnitelma pakomatkaa 300 kilometrin päähän Suomeen. Hän onnistuikin pakenemaan kesällä 1930 leiriltä ja matkasi 12 päivän ajan jalan halki Vienan Karjalan ja pääsi lopulta Suomen rajan yli. Kuortti toimi Suomessa opettajana ja pappina. Hän julkaisi myös useita kirjoja. Kuortti pääsi näkemään Inkerin kirkon uuden nousun 1990-luvun alussa. Kun Inkerin kirkon ensimmäisen oman työntekijäkurssin päätteeksi suomalainen Leino Hassinen vihki Inkerin seurakuntien palvelukseen diakoneja maaliskuussa 1990, pääsi Kuortti saarnaamaan vihkimisjumalanpalveluksessa. Kuortti on haudattu Honkanummen hautausmaalle. == Teoksia == * Pappina, pakkotyössä, pakolaisena : inkeriläisen papin kokemuksia Neuvosto-Venäjällä. WSOY 1934, 2. painos 1935 * Tapahtui Inkerissä. Suomen luterilainen evankeliumiyhdistys, Helsinki 1962, 2. painos 1966 * Inkerin kirkon vaikeita vuosia. Suomen luterilainen evankeliumiyhdistys, Pieksämäki 1963 * Kirkossa, keskitysleirissä, korvessa. Suomen luterilainen evankeliumiyhdistys, Helsinki 1964, 3. painos 1967, 4. painos 1989 * Juhana, inkerinsuomalainen. Suomen luterilainen evankeliumiyhdistys, Helsinki 1966 * Aloitettava alusta. Suomen luterilainen evankeliumiyhdistys, Joensuu 1972 * Veljeni sotavangit : : rauhan toimissa sota-aikana. SLEY-kirjat, Helsinki 1989, 2. painos 1990 * Inkerin kirkon yö ja aamu, kirjoittajat Aatami Kuortti, Reijo Arkkila. SLEY-kirjat, Helsinki 1990 == Lähteet == * * Inkeriläisiä merkkihenkilöitä : Aatami Kuortti * Teoslista Fennica-tietokannasta Luokka:Suomalaiset papit Luokka:Suomalaiset kirjailijat Luokka:Inkeriläiset henkilöt Luokka:Inkerin kirkon papit Luokka:Vuonna 1903 syntyneet Luokka:Vuonna 1997 kuolleet
Ulkonaliikkumiskielto

Ulkonaliikkumiskielto viittaa tavallisesti hallinnon määräämään liikkumisrajoitukseen. Se voidaan asettaa yleisen järjestyksen ylläpitämiseksi tai tiettyjen ryhmien tukahduttamiseksi. Ulkonaliikkumiskieltoja käytettiin useissa maissa vuosina 2020 ja 2021 koronaviruspandemian yhteydessä. Joissakin maissa kiellot olivat voimassa vain öisin, joissakin koko vuorokauden. Tyypillisesti rajoitettiin joko etäisyyttä kuinka kauas kotoa sai poistua, tavattavien ihmisten lukumäärää tai syitä, joiden takia kotoa sai poistua. == Katso myös== * Ulkonaliikkumiskielto Suomessa == Lähteet == Luokka:Turvallisuuspolitiikka Luokka:Poliittiset käsitteet Luokka:Julkisoikeus
HMS Bulwark

HMS Bulwark on ollut viiden Britannian Kuninkaallisen laivaston aluksen nimenä. * HMS Bulwark (1807), 74-tykkinen kolmannen luokan linjalaiva * HMS Bulwark, kesken jäänyt Bulwark-luokan nimikkoalus * HMS Bulwark (1885), koululaiva * HMS Bulwark (1899), London-luokan taistelulaiva * HMS Bulwark (R08), Centaur-luokan lentotukialus * HMS Bulwark (L15), Albion-luokan maihinnousutukialus
Viola Fischerová

Viola Fischerová (18. lokakuuta 1935 Brno – 4. marraskuuta 2010 Praha) oli tšekkiläisen nykyrunouden merkittävimpiä edustajia. Fischerová muutti vuonna 1968 Sveitsiin ja sieltä ensimmäisen aviomiehensä kuoltua Saksaan. Siellä hän työskenteli Radio Free Europen palveluksessa. Hän palasi kotimaahan 1994. Hänen ensimmäinen teoksensa Zádušní básně za Pavla Buksu ilmestyi 1993. ==Lähteet== Luokka:Tšekkiläiset kirjailijat Luokka:Vuonna 1935 syntyneet Luokka:Vuonna 2010 kuolleet
Kobolttinitraatti

Kobolttinitraatti eli kobolttidinitraatti (Co(NO3)2) on koboltti- ja nitraatti-ionien muodostama epäorgaaninen ioniyhdiste. Ainetta käytetään elektroniikka- ja keramiikkateollisuudessa sekä reagensseina muiden yhdisteiden valmistuksessa sekä analytiikassa. ==Ominaisuudet== Kobolttinitraatti esiintyy usein kidevedellisessä muodossaan heksahydraattina Co(NO3)2·6H2O (CAS-numero 10026-22-9), joka on kiteistä punaista ainetta. Kuumennettaessa se muuttuu 55 °C trihydraatiksi ja sulaa samalla. Edelleen kuumennettaessa syntyy kobolttinitraattimonohydraattia. Yhdiste liukenee hyvin veteen sekä orgaanisiin liuottimiin kuten alkoholeihin ja asetoniin.H. Wayne Richardson: Cobalt Compounds, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 5.11.2010John Dallas Donaldson & Detmar Beyersmann: Cobalt and cobalt compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 5.11.2010 Muiden nitraattien tavoin kobolttinitraatti on voimakas hapetin. Kidevedettömillä kobolttinitraattikiteillä on trigonaalinen alkeiskoppi. Jokaiseen koboltti- ioniin on kiinnittynyt kuusi eri nitraatti-ionia yhdestä happiatomistaan. Jokainen nitraatti-ioni on siis sitoutunut kolmeen eri koboltti-ioniin. Tämän rakenteen muoto on vääristynyt oktaedri. ==Valmistus ja käyttö== Kobolttinitraattia tuotetaan metallisen koboltin, kobolttikarbonaatin tai kobolttioksidin ja typpihapon välisellä reaktiolla. :CoO + 2 HNO3 → Co(NO3)2 \+ H2O Kobolttinitraattia käytetään elektroniikkateollisuudessa ja sitä lisätään nikkeli-kadmium-paristoihin, sitä käytetään myös keramiikan värjäykseen, kobolttiväriaineiden tuotannossa, analyyttisenä reagenssina sekä B12-vitamiinin synteesissä. ==Lähteet== Luokka:Kobolttiyhdisteet Luokka:Nitraatit
Vuosisadan rakkaustarina

Vuosisadan rakkaustarina voi tarkoittaa ainakin seuraavia: * Vuosisadan rakkaustarina, Märta Tikkasen romaani vuodelta 1978 * Vuosisadan rakkaustarina, SIG-yhtyeen vuonna 1982 julkaistu studioalbumi * ”Vuosisadan rakkaustarina”, SIG:n musiikkikappale * Vuosisadan rakkaustarina, Ilkka Jääskeläisen studioalbumi * Vuosisadan rakkaustarina, Aikakone-yhtyeen studioalbumi * Vuosisadan rakkaustarina, Aku Ankan taskukirja * Vuosisadan rakkaustarina, Charles Jarrottin ohjaama elokuva vuodelta 1988 * Vuosisadan rakkaustarina, Diane Kurysin ohjaama elokuva vuodelta 1999
Parempi myöhään… (kirja)

Parempi myöhään… on Seppo Ahdin ja Neil Hardwickin kirjoittama vuonna 1979 julkaistu kirja. Kirja perustuu Mainostelevision tuottamaan samana vuonna valmistuneeseen viihdesarjaan Parempi myöhään…. Kirja sisältää sarjassa esitettyjen sketsien käsikirjoituksia ja valokuvia. Luokka:Vuoden 1979 kirjat Luokka:Huumorikirjat
Kokšenga

Kokšenga (, myös Ко́кшенга) on Vienanjoen vesistöön kuuluvan Ustjan sivujoki Vologdan ja Arkangelin alueilla Venäjällä. Sen pituus on 251 kilometriä, valuma-alueen laajuus 5 670 neliökilometriä ja keskimääräinen virtaus 106 kilometrin päässä joen suusta 35 kuutiometriä sekunnissa. Joki saa alkunsa Vologdan ja Arkangelin alueiden rajalta, virtaa ensin etelään ja kääntyy sitten Tarnogski Gorodokin piirikeskuksen luona jyrkästi luoteeseen. Sitä on pidetty myös Vagan sivujokena. ==Lähteet== Luokka:Arkangelin alueen joet Luokka:Vienanjoen vesistö Luokka:Vologdan alueen joet
Algerin vallankaappaus 1961

Algerin vallankaappaus (arab. انقلاب 1961 في الجزائر; ransk. Putsch d'Alger tai Coup d'État d'Alger), tai kenraalien vallankaappaus oli Algerian sodan yhteydessä tapahtunut korkea-arvoisten ranskalaisten sotilashenkilöiden tekemä, epäonnistunut vallankaappausyritys, jonka tarkoitus oli syrjäyttää Ranskan presidentti Charles De Gaulle ja nostaa valtaan kommunisminvastainen sotilasjuntta. Kaappaus alkoi iltapäivällä 21. huhtikuuta 1961 ja päättyi 26. huhtikuuta 1961.French National Audiovisual Institute INA, Les Actualités Françaises - 03/05/1961 == Lähteet == Luokka:1961 Vallankaappaus 1961 Luokka:Ranskan historia Luokka:Vallankaappausyritykset
Kuivaniemi (kylä)

thumb|Kuivaniemen kirkko. Kuivaniemi on kylä ja kyläkeskus Iin kunnassa. Se on entisen Kuivaniemen kunnan kirkonkylä ja sijaitsee noin 35 kilometriä Iin keskustaajamasta pohjoiseen. Kylässä sijaitsee vuonna 1872 valmistunut Kuivaniemen kirkko. ==Katso myös== * Asemakylä Luokka:Kuivaniemen kylät Luokka:Suomen kirkonkylät Luokka:Pohjois-Pohjanmaan maakunnan entiset taajamat
Orlando Letelier

Marcos Orlando Letelier del Solar (13. huhtikuuta 1932 Temuco, Chile – 21. syyskuuta 1976 Washington D.C., Yhdysvallat) oli chileläinen taloustieteilijä, poliitikko, diplomaatti ja myöhemmin Yhdysvalloissa vaikuttanut Chilen juntan vastainen aktivisti, jonka Chilen DINA-agentit salamurhasivat autopommilla Sheridanin ympyrässä Washington D.C.:ssä. Letelier oli ulkoministerinä Salvador Allenden ensimmäisessä hallituksessa. Hänet pidätettiin Augusto Pinochet johtaman sotilasvallankaappauksen jälkeen 1973. Letelier oli vuoden vangittuna, muun muassa keskitysleirillä Dawson Islandilla Tulimaassa pakkotyössä. Hänet vapautettiin Venezuelan poliittisen painostuksen jälkeen ja hän lähti maasta Caracasiin ja myöhemmin Yhdysvaltoihin. Letelier työskenteli Washingtonissa Institute for Policy Studiesissa. Hän kampanjoi Chilen junttaa vastaan ja onnistui estämään lainojen myöntämisen maalle. Vastineeksi Chile peruutti hänen kansalaisuutensa. Autopommissa kuoli myös 25-vuotias Ronni Moffitt jolle Letelier antoi kyydin töihin. Samassa autossa matkustanut Moffittin aviomies Michael Moffitt selvisi. FBI:n tutkimusten mukaan Chilen salaisen palvelun DINA:n agentteja johti yhdysvaltalainen Michael Townley. Heillä oli apunaan kuubalaislähtöisiä oikeistomilitantteja. Auton pohjaan teipattiin kauko-ohjattu pommi kaksi päivää ennen räjähdystä. Michael Townley karkotettiin Yhdysvaltoihin Chilestä 1978. Hän tunnusti rikoksen ja hänet tuomittiin 10 vuoden vankeuteen. Hänet vapautettiin kuitenkin ennenaikaisesti todistajansuojeluohjelman puitteissa. Myöhemmin julkitulleiden dokumenttien mukaan Augusto Pinochet määräsi henkilökohtaisesti Letelierin tappamisesta. == Lähteet == == Aiheesta muualla == * * Luokka:Chileläiset poliitikot Luokka:Chileläiset henkirikosten uhrit Luokka:Vuonna 1932 syntyneet Luokka:Vuonna 1976 kuolleet Luokka:Chilen ulkopolitiikka
Suhteuttamistaipumus

Suhteuttamistaipumus on psykologian käsite, jolla tarkoitetaan alttiutta ottaa henkilökohtaisesti ympäristön neutraaleiksi tarkoittamat ilmaukset, reaktiot ja asennoitumiset. Suhteuttamistaipumus ilmenee oman itsen, sosiaalisessa tilanteessa oman tärkeyden ja ympäristön antaman myönteisen huomion yliarvioimisena. Toisaalta se merkitsee uskoa ympäristön kielteiseen suhtautumiseen esimerkiksi korostuneen halveksunnan, halventavien huomioiden tai pahaa tarkoittavan kontrollin muodossa. Vallitseva tendenssi riippuu siitä, onko persoonallisuuden perusasennoituminen omaan itseen positiivinen vai negatiivinen. Suhteuttamistaipumus vahvistaa siis egosentrisiä ja egoistisia tai sitten autoaggressiivisia, epäluuloisia ja paranoideja tendenssejä. ==Katso myös== *Suhteuttamisharha == Lähteet == *Manfred Gardziella: Wartegg-piirustustesti, käsikirja, Psykologien kustannus 1985 Luokka:Psykologia
DINA

Dirección de Inteligencia Nacional (), eli DINA, oli Augusto Pinochetin hallituksen chileläinen salainen poliisi. DINA perustettiin marraskuussa 1973 ja se erotettiin armeijasta ja tehtiin itsenäiseksi yksiköksi kesäkuussa 1974. DINA mahdollisti Augusto Pinochetin pääsyn valtaan. DINA oli olemassa vuoteen 1977 asti, jolloin se uudelleennimettiin Kansalliseksi informaatiokeskukseksi. == Katso myös == * Chilen sotilasjuntta Luokka:Chilen historia Luokka:Chileläinen yhteiskunta Luokka:Tiedustelupalvelut Luokka:Salainen poliisi
Candice Scott

Candice Scott (s. 17. syyskuuta 1980) on trinidadtobagolainen entinen yleisurheilija, joka kilpaili moukarinheitossa ja kuulantyönnössä. Hän edusti seuratasolla yhdysvaltalaista Florida Gatorsia. Scott voitti moukarinheitossa pronssia Pan-Amerikan kisoista 2003 ja kultaa Keski-Amerikan ja Karibianmeren mestaruuskilpailuista 2005. Hän osallistui olympialaisiin kahdesti, vuosina 2004 ja 2008. Scott oli yhdeksäs Ateenan kisoissa 2004, mutta jäi neljänneksikymmenenneksi Pekingissä 2008. Scott on voittanut Trinidadin ja Tobagon mestaruuksia moukarinheiton lisäksi myös kuulantyönnössä ja pitää hallussaan maansa ennätystä naisten moukarinheitossa. == Ennätykset == Lähde: IAAF * Moukarinheitto: 71,45 m (2005) * Kuulantyöntö: 17,28 m (2004) == Lähteet == Luokka:Trinidadtobagolaiset moukarinheittäjät Luokka:Trinidadtobagolaiset kuulantyöntäjät Luokka:Vuonna 1980 syntyneet Luokka:Elävät henkilöt
Electro Hippies

Electro Hippies on englantilainen crossover thrash/thrashcore/grindcore -yhtye joka oli aktiviinen vuodesta 1985 vuoteen 1989. == Jäsenet == *Jeffrey Walker *Simon *Bruno *Andy *Kate *Phil *Dom *Whitey == Diskografia == * 1986 Play Loud or Not at All Flat Earth Records (Generic/Electro Hippies split LP) * 1987 The Only Good Punk... Is A Dead One LP. Peaceville Records. * 1987 The Peel Sessions 12". Strange Fruit Records * 1989 Live LP. Peaceville Records * 1989 Play Fast Or Die 12". Necrosis Records Re-issue of the band's half of the split LP with Generic. * 1989 The Peaceville Recordings LP/CD. Peaceville Records. * 1989 "Mega Armageddon Death Pt.3" / "You Suffer" 7". Split single with Napalm Death * 2002 The Only Good Punk CD. Peaceville Records. Luokka:Brittiläiset grindcoreyhtyeet Luokka:Crossover thrash -yhtyeet
Helena Fuchsová

Helena Fuchsová (o.s. Dziurová, 3. kesäkuuta 1965 Tábor – 14. maaliskuuta 2021) oli tšekkiläinen yleisurheilija, joka kilpaili pika- ja keskimatkojen juoksussa. Hän edusti seuratasolla PSK Olymp Prahaa. Fuchsová voitti EM- kisoista yhden mitalin, jonka lisäksi hän sai sisäratojen MM-kisoissa kolme ja EM-kisoissa kaksi mitalia. Hän osallistui olympialaisiin kahdesti, vuosina 1996 ja 2000. Fuchsová oli molemmilla kerroilla mukana maansa 4 × 400 metrin viestijoukkueessa, jonka lisäksi hän osallistui 400 metrin henkilökohtaiselle matkalle Atlantan kisoissa 1996 ja 800 metrille Sydneyssä 2000. Hänen paras olympiasijoituksensa oli viides tila 800 metriltä Sydneyn kisoista 2000. Fuchsová voitti yhteensä kahdeksan maansa mestaruutta, joista neljä sisä- ja neljä ulkoradoilta. == Henkilökohtaiset ennätykset == * 400 m: 50,21 (1998) * 800 m: 1.58,56 (2000) == Lähteet == Luokka:Tšekkiläiset pikajuoksijat Luokka:Tšekkiläiset keskimatkojen juoksijat Luokka:Vuonna 1965 syntyneet Luokka:Vuonna 2021 kuolleet
Sinitaskuravut

Sinitaskuravut (Portunidae) eli uimataskuravut on taskurapujen heimo, johon kuuluvia lajeja esiintyy maailman kaikilla merialueilla. Erityisen suuri lajien kirjo on Intian valtameressä ja Tyynenmeren länsiosissa. Niitä kalastetaan paljon esimerkiksi Australiassa, jossa ne ovat taloudellisesti merkittävin taskurapujen ryhmä. Sinitaskuravut ovat taitavia uimareita ja aggressiivisia saalistajia. Uimisessa niitä auttavat takimmaisen raajaparin päissä sijaitsevat litteät levyt. Saalistuksessa on puolestaan hyötyä voimakkaista, sahalaitaisista saksista, joissa on terävät kärjet sekä piikkejä. == Suvut == Portunidae-heimon rajauksesta on erilaisia käytäntöjä. Jotkut tutkijat pitävät Carcinidae-, Catoptridae- ja Macropipidae-ryhmien taskurapuja erillisinä heimoina, toiset taas katsovat ne laajemmin määritellyn Portunidae-heimon alaheimoiksi. Alla suvut on lueteltu alaheimoittain tämä laajemman rajauksen mukaan. ;Caphyrinae Guérin, 1832 *Caphyra Guérin, 1832 *Coelocarcinus Edmondson, 1930 *Lissocarcinus Adams & White, 1849 ;Carcininae MacLeay, 1838 *Carcinus Leach, 1814 *Echinolatus Davie & Crosnier, 2006 *Portumnus Leach, 1814 *Xaiva MacLeay, 1838 ;Carupinae Paul’son, 1875 *Carupa Dana, 1851 *Catoptrus A. Milne-Edwards, 1870 *Libystes A. Milne-Edwards, 1867 *Richerellus Manning & Felder, 1989 ;Podophthalminae Dana, 1851 *Euphylax Stimpson, 1860 *Podophthalmus Lamarck, 1801 ;Polybiinae Ortmann, 1893 *Bathynectes Stimpson, 1871 *Benthochascon Alcock & Anderson, 1899 *Brusinia Števčić, 1991 *Coenophthalmus A. Milne-Edwards, 1879 *Liocarcinus Stimpson, 1871 *Macropipus Prestandrea, 1833 *Necora Holthuis, 1987 *Nectocarcinus A. Milne-Edwards, 1860 *Ovalipes Rathbun, 1898a *Parathranites Miers, 1886 *Polybius Leach, 1820 *Raymanninus Ng, 2000 ;Portuninae Rafinesque, 1815 *Arenaeus Dana, 1851 *Atoportunus Ng & Takeda, 2003 *Callinectes Stimpson, 1860 *Carupella Lenz in Lenz & Strunck, 1914 *Cronius Stimpson, 1860 *Laleonectes Manning & Chace, 1990 *Lupella Rathbun, 1897 *Lupocyclus Adams & White, 1849 *Portunus Weber, 1795 *Sanquerus Manning, 1989 *Scylla De Haan, 1833 ;Thalamitinae Paul’son, 1875 *Charybdis De Haan, 1833 *Gonioinfradens Leene, 1938 *Thalamita Latreille, 1829 *Thalamitoides A. Milne-Edwards, 1869 s == Lähteet == == Aiheesta muualla == Luokka:Taskuravut
Kiilasuomutikkanen

Kiilasuomutikkanen (Picumnus albosquamatus) eli aiemmalta nimeltään savannitikkanen on eteläamerikkalainen tikka. Sen esiintymisalue käsittää Brasilian keski-, itä- ja lounaisosat, Paraguayn pohjoisosia, sekä Bolivian itä- ja pohjoisosia. Lajista tunnetaan kaksi alalajia. Alcide d'Orbigny kuvaili lajin holotyypin Bolivian Yungasin Río Tamanipayalta vuonna 1840.The Internet Bird Collection == Lähteet == Luokka:Tikkaset
Marian Aliuță

Marian Aliuță (s. 4. helmikuuta 1978 Bukarest, Romania) on Romanian jalkapallomaajoukkueen keskikenttäpelaaja. Hänen pelinumeronsa on 10. ==Lähteet== Luokka:Romanialaiset jalkapalloilijat Luokka:Vuonna 1978 syntyneet Luokka:Elävät henkilöt
Suomutikkanen

Suomutikkanen (Picumnus squamulatus) on eteläamerikkalainen tikka. Sen esiintymisalue käsittää Kolumbian ja Venezuelan. Lajista tunnetaan viisi alalajia. Frédéric de Lafresnaye kuvaili lajin holotyypin Kolumbiasta vuonna 1854.The Internet Bird Collection == Lähteet == Luokka:Tikkaset
Idols (4. tuotantokausi)

Idolsin neljäs tuotantokausi alkoi MTV3-kanavalla syyskuun alussa vuonna 2008. Uutena tuomarina kaudella nähtiin Patric Sarin. Varatuomarina oli Hannu Korkeamäki. Kilpailu alkoi tuttuun tapaan koelauluilla, jotka järjestettiin Tampereella, Kuopiossa, Helsingissä ja Rovaniemellä. Koelaulajia ja kannustajia oli yhteensä 4400 henkeä. Kilpailu päättyi viimeiseen finaaliin Helsingissä 14. joulukuuta. Koko kauden viimeinen jakso oli muistelujakso, joka järjestettiin 21. joulukuuta 2008. Kilpailussa järjestettiin kuusi suoraa finaalilähetystä ja kuusi semifinaalilähetystä. Jokaisessa finaalissa oli vieraileva tuomari. ==Koelaulut== Esityspäivä (Live) Paikka Esityspäivä (TV) Koelaulajia 2.–3.2008 kesäkuuta Tampere 14. & 18\. syyskuuta 700 16.–17.2008 kesäkuuta Rovaniemi 21. syyskuuta 400 23.–24.2008 kesäkuuta Kuopio 25. syyskuuta 400 30.–31.2008 kesäkuuta Helsinki 28. syyskuuta & 2\. lokakuuta n. 900 Koelaulajia oli reilut 2300, joista vain noin 80 pääsi jatkoon. Ensi kertaa koelaulukiertue vieraili Rovaniemellä asti. Samoin Kuopio esiintyi koelaulupaikkana ensimmäistä kertaa. Ohjelma alkoi Tampereen koelauluilla, joissa oli lähes 800 osallistujaa ja kannustajaa. Rovaniemen koelauluihinkin osallistujia oli toistasataa. Yhteensä koelaulajia ja kannustajia oli 4400. ==Tuomarit== * Patric Sarin * Jone Nikula * Nina Tapio * Hannu Korkeamäki (varalla) ==Vierailevat tuomarit== * Mikko Franck (ensimmäinen finaali) * Toni Wirtanen (toinen finaali) * Jippu (kolmas finaali) * Andreas Carlsson (neljäs finaali) * Juhani Merimaa (viides finaali) * Pauliina Ahokas (kuudes finaali) ==Juontajat== *Ellen Jokikunnas *Heikki Paasonen *Jani Toivola ==Laulunopettajat== *Hanna-Riikka Siitonen *Leri Leskinen ==Finalistit== *Koop Arponen (voittaja) *Anna Puustjärvi (sijoittui 2. sijalle 14. joulukuuta) *Pete Parkkonen (sijoittui 3. sijalle 7. joulukuuta) *Kalle Löfström (sijoittui 4. sijalle 30. marraskuuta) *Anna-Kaisa Riitijoki (sijoittui 5. sijalle 23. marraskuuta) *Jaana Leiniäinen (sijoittui 6. sijalle 16. marraskuuta) *Saana Liikanen (sijoittui 7. sijalle 9. marraskuuta) ==Aiheesta muualla== * Idols 2008 nettisivut Luokka:Suomen Idols Luokka:Tuotantokaudet
Conegliano

Conegliano on Trevison maakuntaan kuuluva kunta Italiassa Veneton alueella. Vuoden 2015 lopussa kunnassa oli asukkaita 34 891. Pinta-alaa sillä on 36 km². Conegliano on tunnettu viineistään, erityisesti Prosecco-kuohuviinistään. == Kuuluisia coneglianolaisia == *Ferruccio Benini, näyttelijä *Alessandro Del Piero, jalkapallon maailmanmestari *Marco Donadel, jalkapalloilija *Pier Paolo Pasolini, kirjailija *Maurizio Sacconi, poliitikko. == Lähteet == == Aiheesta muualla == * Coneglianon kunnan kotisivut Luokka:Trevison maakunnan kunnat Luokka:Unescon maailmanperintökohteet Italiassa
Elefanttisaari

Elefanttisaari () on Eteläisiin Shetlandinsaariin kuuluva saari Eteläisessä jäämeressä. Saari sijaitsee 890 kilometriä kaakkoon Kap Hornista ja sen pinta- ala on noin 558 neliökilometriä. Saaren nimi juontuu sen elefantin päätä muistuttavasta ulkomuodosta ja saaren rannoilla nähdyistä merinorsuista. Shackletonin retkikunta päätyi saarelle huhtikuussa 1916 pelastautuessaan laivansa murskauduttua jäissä. == Galleria == Kuva:Elephant_Island.jpg|Elefanttisaari Kuva:Elephant map.png|Elefanttisaaren kartta. Kuva:Elephant Island, Antarctica.jpg|Elefanttisaari mereltä nähtynä. Kuva:Elephant_island_party.jpg|1916 == Lähteet == == Aiheesta muualla == Luokka:Eteläiset Shetlandinsaaret Luokka:Shackletonin Etelämantereen ylitysretki
Jacques Rousseau

Jacques Rousseau (10. maaliskuuta 1951 Pointe-à-Pitre, Guadeloupe – 14. helmikuuta 2024) oli ranskalainen yleisurheilija, joka kilpaili pituushypyssä. Hän voitti EM-kisoissa yhden ja sisäratojen EM-kisoissa kaksi mitalia. Rousseau osallistui olympialaisiin kahdesti, vuosina 1972 ja 1976. Hän sijoittui kymmenenneksi Münchenin kisoissa 1972 ja neljänneksi Montrealissa 1976. Rousseau voitti yhteensä kuusi maansa mestaruutta, joista kolme sisä- ja kolme ulkoradoilta. == Henkilökohtaiset ennätykset == * Pituushyppy: 826 cm (1976) == Lähteet == Luokka:Ranskalaiset pituushyppääjät Luokka:Vuonna 1951 syntyneet Luokka:Vuonna 2024 kuolleet
Hekatombaion

Hekatombaion (), alun perin Kronion (), oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli vuoden ensimmäinen kuukausi ja saanut nimensä Hekatombaia-juhlasta. Kuukaudessa oli 29 tai 30 päivää ja se sijaitsi suunnilleen nykyisen heinä- elokuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran, sillä vuosi saattoi alkaa joko kesäpäivänseisausta edeltävästä uudestakuusta tai ensimmäisestä tai toisesta uudestakuusta kesäpäivänseisauksen jälkeen. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanutta Hekatombaia-juhlaa vietettiin Apollonin kunniaksi. Kuukauden vanhempi nimi Kronion oli puolestaan peräisin Kronoksen kunniaksi vietetystä Kronia- juhlasta. Kuukauteen sijoittui myös muun muassa Athenen kunniaksi vietetty Panathenaia-juhla. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä 7\. 7. päivä kasvavaa kuuta Apollonin syntymäpäivä, Hekatombaia-juhla 8\. 8. päivä kasvavaa kuuta Poseidonin ja Theseuksen päivä 9\. 9. päivä kasvavaa kuuta 10\. 10. päivä kasvavaa kuuta 11\. 11. päivä 12\. 12. päivä Kronia-juhla 13\. 13. päivä 14\. 14. päivä 15\. 15. päivä 16\. 16. päivä Synoikia-juhla 17\. 17. päivä 18\. 18. päivä 19\. 19. päivä 20\. 20. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. 22\. 9. päivä vähenevää kuuta 23\. 8. päivä vähenevää kuuta Panathenaia-juhlan 1. päivä 24\. 7. päivä vähenevää kuuta Panathenaia-juhlan 2. päivä 25\. 6. päivä vähenevää kuuta Panathenaia-juhlan 3. päivä 26\. 5. päivä vähenevää kuuta Panathenaia- juhlan 4. päivä 27\. 4. päivä vähenevää kuuta Panathenaia-juhlan 5. päivä 28\. 3. päivä vähenevää kuuta Panathenaia-juhlan 6. päivä 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. Panathenaia-juhlan 7. päivä 30\. ”Vanha ja uusi päivä” (henē kai nea) Hekaten deipnon (Hekatēs deipnon), Panathenaia-juhlan 8. päiväAina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Metageitnion

Metageitnion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Metageitnia-juhlasta. Kuukaudessa oli 29 tai 30 päivää ja se sijaitsi suunnilleen nykyisen elo-syyskuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanut Metageitnia oli naapurustojuhla Apollonin kunniaksi. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä 7\. 7. päivä kasvavaa kuuta Apollonin syntymäpäivä 8\. 8. päivä kasvavaa kuuta Poseidonin ja Theseuksen päivä 9\. 9. päivä kasvavaa kuuta 10\. 10. päivä kasvavaa kuuta 11\. 11. päivä 12\. 12. päivä 13\. 13. päivä 14\. 14. päivä 15\. 15. päivä Eleusinia-juhlan 1. päiväJoka toinen vuosi. 16\. 16. päivä Eleusinia-juhlan 2. päivä 17\. 17. päivä Eleusinia-juhlan 3. päivä 18\. 18. päivä Eleusinia-juhlan 4. päivä 19\. 19. päivä 20\. 20. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. 22\. 9. päivä vähenevää kuuta 23\. 8. päivä vähenevää kuuta 24\. 7. päivä vähenevää kuuta 25\. 6. päivä vähenevää kuuta 26\. 5. päivä vähenevää kuuta 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon)Aina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Boedromion

Boedromion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Boedromia-juhlasta. Kuukaudessa oli 29 tai 30 päivää ja se sijaitsi suunnilleen nykyisen syys-lokakuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanutta Boedromia-juhlaa vietettiin Apollon Auttajan kunniaksi. Kuukauteen sijoittuivat myös muun muassa suuret Eleusiin mysteerit. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta Genesia-juhla 6\. 6. päivä kasvavaa kuuta Artemiin syntymäpäivä, Artemis Agroteran juhla Artemis Agroteran temppelillä, Marathonin taistelun muistopäivä 7\. 7. päivä kasvavaa kuuta Apollonin syntymäpäivä, Boedromia-juhla 8\. 8. päivä kasvavaa kuuta Poseidonin ja Theseuksen päivä 9\. 9. päivä kasvavaa kuuta 10\. 10. päivä kasvavaa kuuta 11\. 11. päivä 12\. 12. päivä 13\. 13. päivä Eleusiin mysteerien valmistelu: efebien marssi Ateenasta Eleusiihin 14\. 14. päivä Eleusiin mysteerien valmistelu: efebien marssi Eleusiista Ateenaan 15\. 15. päivä Eleusiin mysteerien 1. päivä (Agyrmos, ”Kokoontuminen”) 16\. 16. päivä Eleusiin mysteerien 2. päivä (Elasis eli Halade mystai!, ”Mereen, vihittävät!”) 17\. 17. päivä Eleusiin mysteerien 3. päivä 18\. 18. päivä Eleusiin mysteerien 4. päivä (Asklepia eli Epidauria) 19\. 19. päivä Eleusiin mysteerien 5. päivä (Pompē eli Iakkhos): suuri kulkue Ateenasta Eleusiihin Pyhää tietä pitkin 20\. 20. päivä Eleusiin mysteerien 6. päivä (Teletē): mysteerien öinen päätapahtuma 21\. 10. päivä vähenevää kuutaPäivää aiemmin, jos kuukausi oli 29 päivän pituinen. Eleusiin mysteerien 7. päivä 22\. 9. päivä vähenevää kuuta Eleusiin mysteerien 8. päivä 23\. 8. päivä vähenevää kuuta Eleusiin mysteerien 9. päivä (Plēmokhoai): mysteerien päätöspäivän rituaali 24\. 7. päivä vähenevää kuuta 25\. 6. päivä vähenevää kuuta 26\. 5. päivä vähenevää kuuta 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon)Aina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Pyanopsion

Pyanopsion () tai Pyanepsion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Pyanopsia-juhlasta. Kuukaudessa oli 29 tai 30 päivää ja se sijaitsi suunnilleen nykyisen loka-marraskuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanut Pyanopsia- tai Pyanepsia- juhla oli ”papujen keittämisen” juhla Apollonin kunniaksi. Kuukaudelle sijoittuivat myös muun muassa Thesmoforia- ja Apaturia-juhlat. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä, Proerosia- juhla/Oskhoforia-juhla 7\. 7. päivä kasvavaa kuuta Apollonin syntymäpäivä, Pyanopsia-juhla 8\. 8. päivä kasvavaa kuuta Poseidonin ja Theseuksen päivä, Theseia-juhla 9\. 9. päivä kasvavaa kuuta Stenia-juhla 10\. 10. päivä kasvavaa kuuta Thesmoforia-juhla Halimuksen demoksessa 11\. 11. päivä Thesmoforia- juhlan 1. päivä (Anodos tai Kathodos) 12\. 12. päivä Thesmoforia-juhlan 2. päivä (Nēsteia) 13\. 13. päivä Thesmoforia-juhlan 3. päivä (Kalligeneia) 14\. 14. päivä 15\. 15. päivä 16\. 16. päivä 17\. 17. päivä 18\. 18. päivä 19\. 19. päivä Apaturia-juhlan 1. päiväApaturia-juhlan päivät olivat mahdollisesti kuitenkin Pyanopsion-kuun 26.–28. päivä. 20\. 20. päivä Apaturia-juhlan 2. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. Apaturia-juhlan 3. päivä 22\. 9. päivä vähenevää kuuta 23\. 8. päivä vähenevää kuuta 24\. 7. päivä vähenevää kuuta 25\. 6. päivä vähenevää kuuta 26\. 5. päivä vähenevää kuuta 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon), Khalkeia-juhlaAina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Maimakterion

Maimakterion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Maimakteria-juhlasta. Kuukaudessa oli 29 tai 30 päivää ja se sijaitsi suunnilleen nykyisen marras-joulukuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanutta Maimakteria-juhlaa vietettiin Zeus Maimakteen kunniaksi. Kuukauden päivät ja juhlat olivat (Maimakteria-juhlan päivää ei tunneta): Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä 7\. 7. päivä kasvavaa kuuta Apollonin syntymäpäivä 8\. 8. päivä kasvavaa kuuta Poseidonin ja Theseuksen päivä 9\. 9. päivä kasvavaa kuuta 10\. 10. päivä kasvavaa kuuta Pompaia-juhla 11\. 11. päivä 12\. 12. päivä 13\. 13. päivä 14\. 14. päivä 15\. 15. päivä 16\. 16. päivä 17\. 17. päivä 18\. 18. päivä 19\. 19. päivä 20\. 20. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. 22\. 9. päivä vähenevää kuuta 23\. 8. päivä vähenevää kuuta 24\. 7. päivä vähenevää kuuta 25\. 6. päivä vähenevää kuuta 26\. 5. päivä vähenevää kuuta 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon)Aina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Poseideon

Poseideon () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Poseidea-juhlasta. Kuukaudessa oli 29 tai 30 päivää ja se sijaitsi suunnilleen nykyisen joulu-tammikuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. Poseideon- kuukausi oli attikalaisen kalenterin lisäksi yleinen myös monissa joonialaisten kaupunkien kalentereissa. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimen antanut Poseidea-juhla oli omistettu Poseidonille. Kuukaudelle sijoittui myös muun muassa maalais-Dionysia. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä 7\. 7. päivä kasvavaa kuuta Apollonin syntymäpäivä 8\. 8. päivä kasvavaa kuuta Poseidonin ja Theseuksen päivä, Poseidea-juhla 9\. 9. päivä kasvavaa kuuta 10\. 10. päivä kasvavaa kuuta 11\. 11. päivä 12\. 12. päivä 13\. 13. päivä 14\. 14. päivä 15\. 15. päivä 16\. 16. päivä 17\. 17. päivä Maalais-Dionysian 1. päivä 18\. 18. päivä Maalais-Dionysian 2. päivä 19\. 19. päivä Maalais-Dionysian 3. päivä 20\. 20. päivä Maalais-Dionysian 4. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. Maalais-Dionysian 5. päivä 22\. 9. päivä vähenevää kuuta 23\. 8. päivä vähenevää kuuta 24\. 7. päivä vähenevää kuuta 25\. 6. päivä vähenevää kuuta 26\. 5. päivä vähenevää kuuta Haloa-juhla 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon)Aina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Anthesterion

Anthesterion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Anthesteria-juhlasta. Kuukaudessa oli 29 tai 30 päivää ja se sijaitsi suunnilleen nykyisen helmi-maaliskuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. Anthesterion-kuukausi oli attikalaisen kalenterin lisäksi yleinen myös monissa joonialaisten kaupunkien kalentereissa. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudella nimensä antanutta Anthesteria- juhlaa vietettiin Dionysoksen kunniaksi. Kuukaudelle sijoittuivat myös muun muassa pienet Eleusiin mysteerit. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä 7\. 7. päivä kasvavaa kuuta Apollonin syntymäpäivä 8\. 8. päivä kasvavaa kuuta Poseidonin ja Theseuksen päivä 9\. 9. päivä kasvavaa kuuta 10\. 10. päivä kasvavaa kuuta 11\. 11. päivä Anthesteria-juhlan 1. päivä (Pithoigia) 12\. 12. päivä Anthesteria-juhlan 2. päivä (Khoes) 13\. 13. päivä Anthesteria-juhlan 3. päivä (Khytroi) 14\. 14. päivä 15\. 15. päivä 16\. 16. päivä 17\. 17. päivä 18\. 18. päivä 19\. 19. päivä 20\. 20. päivä Pienten Eleusiin mysteerien 1. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. Pienten Eleusiin mysteerien 2. päivä 22\. 9. päivä vähenevää kuuta Pienten Eleusiin mysteerien 3. päivä 23\. 8. päivä vähenevää kuuta Pienten Eleusiin mysteerien 4. päivä, Diasia-juhla 24\. 7. päivä vähenevää kuuta Pienten Eleusiin mysteerien 5. päivä 25\. 6. päivä vähenevää kuuta Pienten Eleusiin mysteerien 6. päivä (Myēsis) 26\. 5. päivä vähenevää kuuta Pienten Eleusiin mysteerien 7. päivä 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon)Aina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Elafebolion

Elafebolion () oli antiikin kreikkalainen kuukausi, joka tunnetaan ennen kaikkea Ateenassa käytetystä attikalaisesta kalenterista. Se oli saanut nimensä Elafebolia-juhlasta. Kuukaudessa oli 29 tai 30 päivää ja se sijaitsi suunnilleen nykyisen maalis-huhtikuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Elafebolia-juhla oli omistettu Artemis Kauriinmetsästäjättärelle. Kuukaudelle sijoittui myös muun muassa kaupunki- Dionysia. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä, Elafebolia- juhla 7\. 7. päivä kasvavaa kuuta Apollonin syntymäpäivä 8\. 8. päivä kasvavaa kuuta Poseidonin ja Theseuksen päivä, Asklepieia-juhla, kaupunki-Dionysian valmistuspäivä 9\. 9. päivä kasvavaa kuuta Kaupunki-Dionysian valmistuspäivä 10\. 10. päivä kasvavaa kuuta Kaupunki-Dionysian 1. päivä 11\. 11. päivä Kaupunki-Dionysian 2. päivä 12\. 12. päivä Kaupunki-Dionysian 3. päivä 13\. 13. päivä Kaupunki-Dionysian 4. päivä 14\. 14. päivä Kaupunki-Dionysian 5. päivä 15\. 15. päivä 16\. 16. päivä 17\. 17. päivä 18\. 18. päivä 19\. 19. päivä 20\. 20. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. 22\. 9. päivä vähenevää kuuta 23\. 8. päivä vähenevää kuuta 24\. 7. päivä vähenevää kuuta 25\. 6. päivä vähenevää kuuta 26\. 5. päivä vähenevää kuuta 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon)Aina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet
Munikhion

Munikhion ( tai Mounikhiōn) oli antiikin kreikkalainen kuukausi, joka tunnetaan Ateenassa käytetystä attikalaisesta kalenterista. Se oli saanut nimensä Munikhia-juhlasta. Kuukaudessa oli 29 tai 30 päivää ja se sijaitsi suunnilleen nykyisen huhti-toukokuun aikoihin. Kuukalenterin kuukautena sen paikassa oli kuitenkin vaihtelua jopa 60 päivän verran. Kuukauden 29. päivä jätettiin pois tarvittaessa, jotta seuraavan kuun alku osuisi uudenkuun kohdalle. Munikhion-kuukausi oli attikalaiselle kalenterille erityinen, eikä sitä esiinny joonialaisten kaupunkien kalentereissa. == Päivät ja juhlat == Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Munikhia oli Munikhian Artemiin juhla. Kuukauden päivät ja juhlat olivat: Kuun vaihe Päivä Päivän nimi Juhlia tai muita tapahtumia 1\. Numenia eli uudenkuun päivä Uudenkuun pyhäpäivä 2\. 2. päivä kasvavaa kuuta Agathos Daimonin (”Hyvän hengen”) päivä 3\. 3. päivä kasvavaa kuuta Athenen syntymäpäivä 4\. 4. päivä kasvavaa kuuta Afroditeen, Eroksen, Hermeen ja Herakleen päivä 5\. 5. päivä kasvavaa kuuta 6\. 6. päivä kasvavaa kuuta Artemiin syntymäpäivä, Delfinia- juhla 7\. 7. päivä kasvavaa kuuta Apollonin syntymäpäivä 8\. 8. päivä kasvavaa kuuta Poseidonin ja Theseuksen päivä 9\. 9. päivä kasvavaa kuuta 10\. 10. päivä kasvavaa kuuta 11\. 11. päivä 12\. 12. päivä 13\. 13. päivä 14\. 14. päivä 15\. 15. päivä 16\. 16. päivä Munikhia-juhla 17\. 17. päivä 18\. 18. päivä 19\. 19. päivä Olympeia-juhla 20\. 20. päivä 21\. 10. päivä vähenevää kuutaPäivää aiemmin, jos kuukausi oli 29 päivän pituinen. 22\. 9. päivä vähenevää kuuta 23\. 8. päivä vähenevää kuuta 24\. 7. päivä vähenevää kuuta 25\. 6. päivä vähenevää kuuta 26\. 5. päivä vähenevää kuuta 27\. 4. päivä vähenevää kuuta 28\. 3. päivä vähenevää kuuta 29\. 2. päivä vähenevää kuutaJos kuukausi oli 29 päivän pituinen, pois jätettiin kuun 29. päivä, ei 30. päivä. 30\. ”Vanha ja uusi päivä” (henē kai nea) Hekaten deipnon (Hekatēs deipnon)Aina kuun viimeisenä päivänä myös silloin, kun kuukaudessa oli 29 päivää. Selitykset: == Lähteet == Luokka:Attikalaisen kalenterin kuukaudet